CELEX: 62019TN0155
Language: lt
Date: 2019-03-12 00:00:00
Title: Byla T-155/19: 2019 m. kovo 12 d. pareikštas ieškinys byloje AP/EIF

6.5.2019   
            
            
               LT
            
            
               Europos Sąjungos oficialusis leidinys
            
            
               C 155/53
            
         
      2019 m. kovo 12 d. pareikštas ieškinys byloje AP/EIF
      (Byla T-155/19)
      (2019/C 155/62)
      Proceso kalba: anglų
      
         Šalys
      
      
         Ieškovė: AP, atstovaujama advokato L. Levi
      
         Atsakovas: Europos investicijų fondas
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti atsakovo 2018 m. rugpjūčio 30 d. ir 2018 m. spalio 3 d. sprendimus, kuriais buvo atmestas 2018 m. birželio 20 d. ieškovės prašymas;
               
            
                  —
               
               
                  įpareigoti atsakovą sumokėti Pareigūnų tarnybos nuostatų 33 straipsnyje nustatytas išmokas atgaline data nuo 2018 m. balandžio 1 d. pridedant palūkanas, paskaičiuotas pagal Europos Centrinio Banko nustatytą palūkanų normą, padidintą dviem procentiniais punktais, iki visiško atsiskaitymo su ieškove;
               
            
                  —
               
               
                  įpareigoti atsakovą atlyginti neturtinę žalą, kuri gali būti ex aequo et bono įvertinta mažiausia 20 000 eurų;
               
            
                  —
               
               
                  įpareigoti atsakovą atlyginti bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad ieškovės liga buvo susijusi su įspėjimo laikotarpio sustabdymu ir socialinio draudimo schemos taikymu. Ieškovė teigia, kad priešingai būtų pažeistos Pareigūnų tarnybos nuostatų normos, rūpestingumo pareiga ir teisėtų lūkesčių principas.
               
            
                  2.
               
               
                  Antrasis ieškinio pagrindas grindžiamas tuo, kad atsisakymas priimti pareiškimo atsistatydinti atsiėmimą pažeidžia rūpestingumo pareigą.